
מכרז פומבי 24/12   למתן תמריצים לביצוע סקרים מקיפים לאיתור הפוטנציאל לשימור אנרגיה בעסקים, במפעלים ומוסדות

משרד האנרגיה והמים  (להלן: "המשרד") מפרסם בזאת מכרז לקבלת הצעות למתן תמריצים לביצוע סקרים מקיפים לאיתור הפוטנציאל לשימור אנרגיה בעסקים, מפעלים, מוסדות ורשויות מקומיות (להלן: "המכרז") והכל כמפורט במסמכי המכרז  ובמפרט המצ"ב כנספח א'. 

עניינו של המכרז הוא השתתפות המשרד במימון ביצוע סקר לאיתור הפוטנציאל לשימור אנרגיה (להלן: "סקר אנרגיה") אצל צרכן אנרגיה שיתחייב לבצע פרויקטים להתייעלות אנרגטית לפי המלצות הסקר במידה ויימצא הדבר על בסיס סקר האנרגיה כבעל כדאיות כלכלית, כהגדרתה להלן.

השתתפות המשרד בביצוע הסקר אצל צרכן אנרגיה אחד (להלן: "התמריץ") תהיה עד שיעור של 80% מהעלות המאושרת של הסקר, אך לא יותר מ-100,000 ₪. 
על דו"ח הסקר והתוכנית הטכנו-כלכלית ליישומו לביצוע הפעולות לחיסכון באנרגיה בעלות כדאיות כלכלית, לקבל אישור המשרד. 

"כדאיות כלכלית":  החזר ההשקעה לביצוע הפעולה לשימור אנרגיה בתוך פרק זמן של שלוש שנים לכל היותר.  החישוב יעשה כיחס בין ההשקעה הנדרשת לביצוע הפעולה לשימור אנרגיה המומלצת בסקר לבין עלות החיסכון באנרגיה  השנתית הצפוי עקב ביצוע הפעולה לשימור אנרגיה.
 
תוכנית מפרט לביצוע הסקר: בתוכנית יינתן תיאור של המערכות צורכות האנרגיה שיובחנו בסקר, לרבות נתוני צריכת האנרגיה (חשמל + דלקים) בשנה של מערכות אלה ולרבות הפעולות לאיתור הפוטנציאל לשימור אנרגיה שיבוצעו במסגרת הסקר.

תנאי סף מנהליים:

1. עמידה בחוק עסקאות גופים ציבוריים

1.1 על המציע לעמוד בדרישות לפי חוק עסקאות גופים ציבוריים, התשל"ו- 1976. להוכחת עמידה בתנאי זה יש לצרף להצעה אישור בר תוקף, או העתק ממנו, על ניהול פנקסי חשבונות ורשומות שעל המציע לנהל על פי פקודת מס הכנסה וחוק מס ערך מוסף (או שהוא פטור מלנהלם), וכי הוא נוהג לדווח לפקיד השומה על הכנסותיו ולדווח למנהל מע"מ על עסקאות שמוטל עליהן מס לפי חוק מס ערך מוסף. אישור כאמור, אפשר שיומצא מפקיד השומה כמשמעותו בפקודת מס הכנסה ומנהל מע"מ, או על ידי רואה החשבון של המציע.  על האישור להיות בתוקף עד סוף השנה. אישור שהוצא על ידי רואה חשבון – עליו לשאת תאריך עד שנה קודם לתאריך ההצעה. אישורים אלה ייבדקו ויאומתו ע"י חשבות המשרד מול מערכת המידע של רשות המיסים.

 1.2 על המציע לצרף תצהיר בדבר עבירות לפי חוק עובדים זרים וחוק שכר מינימום, מאושר ע"י עו"ד, עפ"י חוק עסקאות גופים ציבוריים, התשל"ו – 1976 בנוסח המצ"ב למכרז כנספח ז'.

2. המציע משלם לעובדיו תנאים סוציאליים בהתאם להוראת כל דין. להוכחת עמידה בתנאי זה יצרף המציע להצעתו, תצהיר ערוך כדין בהתאם לנוסח המצורף כנספח ו'.

3. על המציע לצרף אישור מרואה חשבון המבקר את החברה או מעורך דין שבשירות החברה על התחייבות המציע לעמוד בדרישה לעשות שימוש לצורך המכרז אך ורק בתוכנות מקוריות בנוסח המצ"ב למכרז כנספח ז' מובהר למען הסר ספק, כי תנאי זה מוטל גם מציע פרטי שלא עובד בחסות החברה.

4. על מציע שהוא תאגיד לצרף נסח חברה מרשם החברות ופרטי בעלי המניות והדירקטורים, מאושרים על-ידי רואה חשבון או עורך דין. (במקרה של שותפות – על השותפות להיות שותפות רשומה כדין). כן יצרף המציע אישור עו"ד בדבר מורשי החתימה בו.

5.  על מציע שהוא תאגיד לצרף להצעתו אישור תקף על היעדר חובות לרשם החברות, נכון ליום הגשת ההצעה. המשרד יהא רשאי לבדוק היעדר חובות של המציע כאמור, בכל מועד אחר, כתנאי להתקשרות המשרד עם המציע.

6.  אין מניעה לפי כל דין להשתתפות המציע במכרז, ואין, לפי שיקול דעת המשרד, חשש לניגוד עניינים, ישיר או עקיף, שיש בו כדי למנוע מתן השירותים על ידי המציע. המציע לא יאפשר היווצרות מצב זה עד תום תקופת החוזה במידה ויזכה. 

7. שובר תשלום בסך של 500 ₪   עבור הפקת מסמכי המכרז. את השובר יש לשלם בבנק הדואר,   לח-ן 0-062230  עבור משרד האנרגיה והמים.  להוכחת עמידה בתנאי זה יש לצרף את העתק השובר. השובר אינו ניתן  להעברה והתשלום לא יוחזר למציע.  על גבי השובר את שם המכרז ומספרו. 


תנאי סף מקצועיים

8. על המציע להיות צרכן אנרגיה, שהוא אחד מאלה: 
(1) תאגיד רשום בארץ; 
(2) רשות מקומית;
(ב) יחיד אזרח ישראלי עוסק מורשה כהגדרת מונח זה בחוק מס ערך מוסף; 
(ג) יחיד אזרח ישראלי עוסק זעיר כהגדרת המונח בחוק מס ערך מוסף.
9. על המציע להוכיח עלות צריכת אנרגיה שנתית בגובה של 50,000 ₪ לשנה.
10. על המציע לצרף להצעתו אישורים בדבר צריכת אנרגיה מוכחת לתקופה של ששת החודשים שקדמו להגשת הבקשה על פי מכרז זה.
11. המציע אינו מחויב לבצע את הסקר על פי דין. על אף האמור, מציע המחויב בביצוע סקר על פי דין שביצע סקר בתקופה של עד שלוש שנים ממועד פרסום מכרז זה, יהא רשאי להגיש הצעה לביצוע סקר היתכנות טכנו כלכלי לביצוע המלצות לשימור אנרגיה שגובשו בסקר שבוצע על פי דין. 
12. עלות ביצוע הסקר אצל המציע לא תעלה על 5% מההוצאות על צריכת האנרגיה השנתיות של המערכות הנכללות בסקר, כשאלו מחושבות על פי תיעוד הצריכה כמפורט לעיל.  על אף האמור, במקרים בהם עלות המוצעת של הסקר עולה על 5% מהוצאות על צריכת האנרגיה השנתית ,  בהסכמת המציע ניתן לאשר השתתפות שלא עולה על 4% מהוצאות צריכת אנרגיה בשנה אך לא יותר מ-100,000 ש"ח
13. צרכן האנרגיה יתחייב לבצע תוך 18 חודשים את הפעולות שבתוכנית הטכנו – כלכלית בעלות כדאיות כלכלית.
14. על המציע לצרף להצעתו כל מסמך המעיד על עמידתו בתנאי הסף הנ"ל.

אי עמידה באחד או יותר מתנאי הסף המצוינים לעיל תביא לפסילת ההצעה.

15. אישורים ומסמכים שעל המציע להמציא:
1. אישור ניכוי מס במקור.
2. על המציע לצרף כל מסמך העשוי לדעתו לעזור לחברי צוות הבדיקה לבחון את טיב הצעתו ולהשפיע על ניקוד ודירוג ההצעה.
3. על מציע העונה על ההגדרה "עסק בשליטת אישה" להגיש אישור ותצהיר לפיו העסק הוא בשליטת אישה (על משמעותם של המונחים: "עסק"; "עסק בשליטת אישה"; "אישור"; ו"תצהיר" ראה חוק חובת המכרזים, תשנ"ב- 1992).
לאחר שקלול התוצאות, אם קיבלו שתי הצעות או יותר תוצאה משוקללת זהה שהיא התוצאה הגבוהה ביותר, ואחת מן ההצעות היא עסק בשליטת אישה, תיבחר ההצעה האמורה כזוכה במכרז ובלבד שצורף לה בעת הגשתה, אישור ותצהיר. 

16. תנאים כלליים הקשורים לביצוע הסקר:
1. כתנאי לביצוע התשלום למציע, עליו להפקיד בטוחה להנחת דעת המשרד על סכום ההשתתפות, שתישאר בתוקף עד שהמשרד אישר שהצרכן ביצע את הפעולות לחיסכון אנרגיה שהוצעו בדו"ח הטכנו כלכלית המאושר על ידי המשרד.
2. השתתפות המשרד בעלות ביצוע הסקר אצל צרכן אנרגיה אחד ("התמריץ") תהיה עד 80% מהעלות המאושרת של ביצוע הסקר, אך לא יותר מ-100,000 ₪.  
3. על דו"ח הסקר וכן התוכנית הטכנו – כלכלית לביצוע הפעולות לחיסכון אנרגיה לקבל את אישור המשרד בכתב, כתנאי להשתתפות המשרד בתשלום כלשהו. 
4. על עלות ההשקעה בתכנית הטכנו-כלכלית ויישום הסקר להיות לכל הפחות בגובה של פי 2 מעלות השתתפות המשרד בביצוע הסקר.
5. המציע יגיש דוחות ביניים בו ידווח על התקדמות ביצוע הסקר והתוכנית הטכנו כלכלית, 6 חודשים מיום חתימת ההסכם וכן דוחות נוספים על פי דרישת המשרד.
6. המשרד יהא רשאי לקבוע לוחות זמנים לביצוע הסקר והתוכנית הטכנו כלכלית, כתנאי להשתתפותו בעלות הסקר.


17. ההסכם:
1. עם הזוכה ייחתם הסכם כדוגמת ההסכם המצ"ב כנספח ב' בשינויים המחויבים. תנאי ההסכם המפורטים בנספח ב' מהווים חלק בלתי נפרד ממכרז זה ומתנאיו. למשרד בלבד שמורה הזכות לשנות את נוסחו של ההסכם. 

2. תקופת ההסכם תהיה למשך 18 חודשים. למשרד בלבד תהיה האופציה להאריך את ההסכם  לתקופות נוספות, עד לתקופה נוספת של 6 חודשים, ובתנאי שהוחל בביצוע הסקר תוך 60 יום מחתימת ההסכם ע"י המשרד;
3. למרות האמור לעיל, המשרד יהא רשאי להפסיק את ההסכם, עפ"י שיקול דעתו הבלעדי, ע"י מתן הודעה בכתב 30 ימים מראש.
18. הגשת הצעת המחיר לביצוע הסקר: 
על המציע להגיש הצעת מחיר כוללת ע"ג נספח ג' ובו יציין מחיר בשקלים חדשים, לא כולל מע"מ, לביצוע הסקר.

19. אמות המידה והמשקלות לבחירת הזוכה:

שלב ראשון: בשלב זה, ייבדקו כל ההצעות אשר תתקבלנה עד למועד האחרון להגשת ההצעות, ביחס לעמידתן בתנאי הסף. רק הצעה אשר עמדה בכל תנאי הסף הנדרשים כאמור לעיל תעבור לשלב הבא.

שלב שני: דירוג ההצעות:

ההצעות תדורגנה לפי היחס בין צריכת האנרגיה במערכות הנכללות בסקר, לעלות הסקר. ככל שהיחס גבוה יותר כך יהיה דירוג ההצעה גבוה יותר. במקרה של יחס זהה, יקבע היקף צריכת אנרגיה במערכות הנכללות בסקר את הדירוג. 

20. אופן הגשת ההצעה:
1. ההצעה (על כל החומר המצוי בה) תוגש במקור + 3 העתקים. יש להכניס את ההצעה לתוך מעטפה אחת סגורה שעליה יצוין מכרז פומבי24/12 . אין לציין את שם המציע על המעטפה.
2. אם המציע מחליט לשלוח את המעטפה באמצעות שליח (לרבות באמצעות הדואר), עליו להכניסה בתוך מעטפה שנייה ולציין "נא להכניס לתיבת המכרזים". על המציע להיות ער לכך שאין המשרד אחראי להכנסתה של ההצעה לתיבת המכרזים. הצעה שתתקבל במשרד לפני התאריך הנקוב, אולם מסיבה כלשהי לא תוכנס לתיבת המכרזים, תיפסל כהצעה שלא התקבלה במועד.
3. את המעטפה יש להכניס לתיבת המכרזים, הנמצאת במשרד האנרגיה והמים,  רח' יפו 216, ירושלים, בקומה 7 (במסדרון), לא יאוחר מיום 24.9.12  בשעה 14:00.
4. הצעה שתתקבל לאחר המועד הנקוב לעיל, תיפסל מבלי שתיפתח.
21. סייגים: 
1. אין המשרד מתחייב לקבל  את ההצעות שתדורגנה ראשונות, או כל הצעה שהיא. 
2. במקרה שהזכייה של זוכה לא מומשה מכל סיבה שהיא, תעמודנה ההצעות שלא זכו בתוקפן 90 יום ממועד קבלת ההודעה בדבר אי זכייה. 
3. המשרד יהיה רשאי לפנות למציעים, כולם או חלקם, בבקשה לקבל מהם הבהרות לפרטים בהצעה וכן כל מידע נוסף אם יש בו לדעת המשרד כדי לסייע לו בקבלת החלטות. כן ניתן יהיה לפנות למציעים בבקשה להשלמת מסמכים.
4. המשרד יהיה רשאי בכל עת לפנות למציעים נוספים להגשת הצעות או לפרסם מכרז חדש במקום מכרז זה, ולבטל מכרז זה בכל שלב כפי שיראה לנכון. בכל מקרה, המציעים, והם בלבד, יישאו בהוצאותיהם בקשר למכרז.
5. החתימה על החוזה וקיום ההתקשרות מותנים בקיום תקציב לנושא וקבלת כל האישורים הדרושים.
6. המשרד שומר לעצמו את הזכות לערוך בכל עת שינויים או תיקונים במכרז זה ובנספחיו, לרבות בכל תנאי מתנאיו ובמועד הגשת ההצעות. השינוי או התיקון ייערך בכתב בהצעה ויופץ באתר האינטרנט של המשרד שכתובתו:www.energy.gov.il . באחריות המציעים להתעדכן מפעם לפעם באתר האינטרנט ולבדוק אם בוצעו שינויים במכרז.
7. המשרד יהיה רשאי שלא לבחור בהצעה שקיבלה את הציון הגבוה ביותר כאמור, אם מצא את ההצעה בלתי סבירה באופן המעורר חשד בדבר יכולתו של המציע לעמוד בהתחייבויותיו וזאת לאחר שניתנה למציע הזדמנות להציג את עמדתו ולהסבירה.
8. המשרד רשאי, אם הוא סבור כי קיימים טעמים מיוחדים המצדיקים זאת, להכשיר הצעה אף אם אינה עונה על דרישות פורמאליות או טכניות מסוימות.
9. כל שינוי או תוספת שייעשו במסמכי המכרז, או כל הסתייגות לגביהם, בין ע"י תוספת בגוף המסמכים ובין במכתב לוואי או בכל דרך אחרת, לא תובא בחשבון בעת הדיון בהצעה ואף עלולה לגרום לפסילתה.
10. בהתאם לתקנות חובת המכרזים, התשנ"ג – 1993, מציעים שלא זכו במכרז רשאים לבקש לעיין בהצעה זוכה.
11. זוכה רשאי לציין מראש אילו חלקים בהצעתו עלולים לחשוף סוד מסחרי או סוד מקצועי שלו. זוכה שלא יציין בהצעתו חלקים העלולים לחשוף סוד מסחרי או סוד מקצועי שלו מסכים לכך כי במקרה שיתבקש, יהא המשרד רשאי להעביר את הצעתו הזוכה במלואה לעיון מציעים שלא זכו. מובהר כי אין מן האמור לגרוע מסמכותה של ועדת המכרזים ליתן כל החלטה בעניין גילוי חלקים של ההצעה, וזאת לפי שיקול דעתה המלא. 

12. סמכות השיפוט:
בתי המשפט המוסמכים בירושלים יהיו בעלי הסמכות המקומית הבלעדית בכל סכסוך הקשור למכרז זה או העסקה על פיו.

13. הליך הבהרות:
בשאלות והבהרות יש לפנות בכתב עד לתאריך 4.9.12 בשעה 14:00 לגב' אילנה טמסוט, מנהלת היחידה לחוזים והתקשרויות בפקס שמספרו: 02-5006766, או בכתובת מייל: itamsut@energy.gov.il  ניתן לאשר קבלת פקס בטלפון שמספרו 5006764 – 02. 
ריכוז השאלות והתשובות יפורסמו באתר האינטרנט של המשרד החל מיום 10.9.12 בשעה 14:00. המשרד שומר לעצמו את הזכות להימנע מלהשיב לגופה של השגה אם ימצא כי מתן מענה להשגה עלול לסכל או לפגוע בהליך המכרז או בתכליתו.

 	בברכה
	ועדת המכרזים



נספח א'

מפרט  

· ההצעה לביצוע הסקר תכלול תוכנית-מפרט לביצוע הסקר, וכן הצעת מחיר הסקר.
· ממצאי הסקר, לרבות התוכנית טכנו-כלכלית ליישום הסקר בעלות כדאיות כלכלית יסוכמו בדו"ח שיוגש לבדיקת המשרד, ולשביעות רצונו של הממונה מטעמו.
· לפי דרישות המשרד, הצרכן ישלים את האבחון בסקר וימסור למשרד השלמות ו/או הבהרות ו/או תיקונים בכל הנוגע למסקנות הסקר.
· המשרד יהא רשאי לקבוע לוחות זמנים לביצוע הסקר והתוכנית הטכנו כלכלית, כתנאי להשתתפותו בעלות הסקר.

1. תוצרים שעל הזוכה לספק למשרד ולבצע:

1. דו"ח ממצאי הסקר שיאושר על ידי המשרד. 
2. תוכנית טכנו כלכלית לביצוע ההמלצות בעלות כדאיות כלכלית, כהגדרתה לעיל.
3. ביצוע ויישום המלצות הסקר בעלות כדאיות כלכלית כנ"ל, תוך 18 חודשים לכל היותר.
4. דוחות ביניים בו ידווח על התקדמות ביצוע הסקר והתוכנית הטכנו כלכלית, 6 חודשים מיום חתימת ההסכם וכן דיווחים נוספים על פי דרישת המשרד.

מובהר, כי על עלות ההשקעה בתכנית הטכנו-כלכלית ויישום הסקר להיות לכל הפחות בגובה של פי 2 מעלות השתתפות המשרד בביצוע הסקר.

2. דירוג ההצעות  :

ההצעות תדורגנה לפי היחס בין צריכת האנרגיה במערכות הנכללות בסקר, לעלות הסקר. ככל שהיחס גבוה יותר כך יהיה דירוג ההצעה גבוה יותר. במקרה של יחס זהה, יקבע היקף צריכת אנרגיה במערכות הנכללות בסקר את הדירוג.


3. תקופת ההסכם:
שנה + אופציה שתינתן למשרד בלבד להארכת ההסכם לשישה חודשים נוספים , כמפורט לעיל.

4. תשלום לפי אבני דרך:

· תוצר לפי 1(א') –25%.
· תוצר לפי 1 (ב') –25%
· תום ביצוע הפעולות לחיסכון באנרגיה על פי התוכנית (יישום מלא של הסקר) –50%. 

יובהר, כי אישור הממונה מראש ובכתב בדבר השלמת אבן הדרך הרלבנטית לשביעות רצונו המלאה, וכן הגשת דוחות ביניים על פי דרישת הממונה, יהוו תנאי לכל תשלום שישולם לזוכה.

המשרד יהא רשאי על פי שיקול דעתו, לשלם לזוכה מקדמה של עד 20% מהתשלום, עם חתימת ההסכם, כנגד מסירת ערבות בנקאית בגובה זה. תשלום המקדמה יקוזז מהתשלום העוקב האמור להיות משולם לזוכה, כאמור.







נ ס פ ח   ב'


מכרז פומבי  24/12 למתן תמריצים לביצוע סקרים מקיפים לאיתור הפוטנציאל לשימור אנרגיה בעסקים, מפעלים, מוסדות ורשויות מקומיות

הסכם 

מס' חוזה: 

שנעשה ונחתם בירושלים, ביום_____ בחודש______ שנת_____


בין

ממשלת ישראל בשם מדינת  ישראל באמצעות משרד האנרגיה והמים המיוצג ע"י המנהל הכללי במשרד האנרגיה והמים ביחד עם חשב משרד האנרגיה והמים (להלן-  "המשרד") 

מצד אחד

ו ב י ן 

__________________________________________________ (להלן - "הצרכן")
 
מצד שני

	הואיל:
	המשרד מעוניין להעניק תמריצים לביצוע ויישום סקרים מקיפים לאיתור הפוטנציאל לשימור אנרגיה בעסקים, במפעלים ומוסדות, כמפורט במכרז ונספחיו ובעיקר במפרט (להלן: "הסקרים" או "הסקר") ;

	
	

	והואיל:
	והצרכן מצהיר כי הוא בעל הנכונות, האמצעים, הידע והמיומנות לפעול לשם ביצוע ויישום הסקר באופן, במועדים ובתנאים המפורטים בהסכם זה ונספחיו;

	
	

	והואיל:
	והצרכן נבחר במסגרת מכרז פומבי 24/12 והמפרט שצורף לו מצ"ב כנספח א' ומהווים חלק בלתי נפרד מהסכם זה, והצעת הצרכן מצ"ב כנספח ג';

	
	

	
	



לפיכך הוסכם והותנה בין הצדדים כדלקמן:

1. מבוא, נספחים ופרשנות

1) המבוא להסכם זה מהווה חלק בלתי נפרד ממנו. בכל מקרה של סתירה בין ההסכם גופו לבין נספחיו, הוראת ההסכם גופו עדיפות.
2) כותרות הסעיפים הן לצרכי נוחות בלבד ואין בהן כדי ללמד על פרשנות ההסכם.

2. ההתקשרות
הצרכן מקבל על עצמו לבצע וליישם את הסקר במלואו, כמוגדר בהסכם זה ונספחיו ולבצע כל פעולה אחרת הנדרשת לשם ביצוע ויישום הסקר. 

3. דיווח למשרד
1) הצרכן יבצע ויישם את הסקר בפיקוחו של: מר דוד רודיק- מנהל תחום משאבי תשתית במשרד  (להלן -"הממונה"). המשרד יהא רשאי להחליף את הממונה בכל עת וזאת בדרך של  בהודעה בכתב שתשלח לצרכן.
2) הצרכן ידווח לממונה על התקדמות ביצוע הסקר ויישומו, ויגיש לו דוחות בהתאם,  על פי דרישת הממונה.  
3) הממונה יהיה זכאי לעיין בכל מסמך ולקבל כל מסמך וכל מידע הקשור או הכרוך בביצוע ויישום הסקר.

4. תקופת ההסכם

הסכם זה נעשה לתקופה של 18 חודשים, החל מיום ___________ ועד ליום _________ (להלן - "תקופת ההסכם"). למשרד בלבד שמורה האופציה להאריך הסכם זה לתקופות נוספות עד לתקופה נוספת של 6 חודשים, ובתנאי שהוחל בביצוע הסקר תוך 60 יום מחתימת ההסכם ע"י המשרד.
 

5. ערבות
1) להבטחת התחייבויותיו לפי חוזה זה מוסר הצרכן למשרד, עם חתימת החוזה, ערבות בנקאית או ערבות חברת ביטוח בלתי מותנית שתוצא לבקשתו (שמו יופיע בבקשה) ע"ס ________ ₪ (5% מהיקפו הכספי של ההסכם בתוספת מע"מ) הערבות תהיה בתוקף לפחות 60 יום לאחר גמר תקופת ההסכם, ותוצמד למדד המחירים לצרכן (להלן: "הערבות"). מסירת הערבות תהיה תנאי מוקדם לכניסת ההתקשרות לתוקף.
2) אם היקף מימון הסקר יורחב, תורחב הערבות בסכום יחסי. הצרכן יהיה אחראי להאריך את תוקף הערבות מעת לעת, בהתאם להארכת תקופת ההסכם. הארכת הערבות תיעשה לפחות חודש לפני תום תוקפה. לא האריך הצרכן את תוקף הערבות או לא הגדילה ע"פ דרישת המשרד, יהיה המשרד רשאי לחלט את הערבות ללא כל התראה מוקדמת, גם אם הצרכן מילא אחר יתר חיוביו. 
3) בכל מקרה שבו לדעת המשרד הפר הצרכן ו/או לא קיים תנאי  מתנאי הסכם זה ו/או לא תיקן המעוות עפ"י דרישת המשרד, ו/או בכל מקרה בו לא עמד הצרכן בהתחייבויותיו ו/או שהמשרד עשה שימוש בזכויותיו להוצאות הסכומים שהצרכן חייב בהם על פי החוזה, יהא המשרד זכאי לממש את הערבות, כולה או מקצתה.
4) הערבות תהיה ניתנת לחילוט ע"י המשרד גם לצורך גביית תשלום פיצויים למשרד עקב הפרת ההסכם ע"י הצרכן, או לצורך כל תשלום אחר המגיע למשרד מהצרכן או התנהגות שלא בתום לב של הצרכן.
5) אין בגובה הערבות לשמש כל הגבלה או תקרה להתחייבויותיו של הצרכן. נוסח הערבות יהיה בהתאם להוראות החשב הכללי והיא תיחתם על ידי מורשי חתימה מטעם הבנק. עלויות הערבות יחולו על הצרכן בלבד.
6) חילט המשרד את הערבות, והסכם זה לא בוטל או הופסק, יהיה על הצרכן לדאוג על חשבונו לערבות חדשה בסכום דומה.

6. התחייבויות והצהרות הצרכן

הצרכן מצהיר ומתחייב בזאת כדלקמן:
1) בכוונתו ובאפשרותו הטכנית והמקצועית למלא אחר תנאי הסכם זה וכי לא קיימת כל  מניעה על פי כל דין ו/או הסכם ו/או אחרת להתקשרותו בהסכם זה.
2) לעמוד בלוחות הזמנים המפורטים בהסכם זה ונספחיו.  אי עמידה בלוח הזמנים תהווה עילה לביטול ההסכם. 
3) לתקן כל הפרה של תנאי מתנאי הסכם זה תוך 7 ימי עבודה מיום מסירת הודעה בכתב ע"י המשרד על ההפרה כאמור.
4) דיווחים על ביצוע וקיום האמור בהסכם יימסרו למשרד במדיה מגנטית ובכל דרך אחרת שידרוש המשרד.
5) לעשות את כל ההכנות הדרושות והסידורים שיהיו נחוצים  לשם ביצוע הסקר ויישומו בהתאם להסכם זה.
6) לעשות כל דבר הנדרש והסביר שצרכן סביר היה עושה לצורך ביצוע הסקר ויישומו, בהתאם להסכם זה.


7. תמורה ותנאי תשלום 

1) עבור השתתפות המשרד במימון ביצוע הסקר על פי הסכם זה, ישלם המשרד לצרכן סך של  ____________ ש"ח בהתאם לתוכנית שהוגשה ע"י הצרכן והמצ"ב כנספח ג'.   

אבני דרך לתשלום:
1. תוצר לפי 1(א') למפרט –25%.
2. תוצר לפי 1 (ב') למפרט – 25%.
3. תום ביצוע הפעולות לחיסכון באנרגיה על פי התוכנית –50%.
4. המשרד יהא רשאי לשלם לזוכה מקדמה של עד 20% מהתשלום, עם חתימת ההסכם, כנגד מסירת ערבות בנקאית בגובה זה. תשלום המקדמה, ככל שתשולם, יקוזז מהתשלום הבא שעל המשרד יהיה לשלם לצרכן. ?

2) מקום מושבו הקבוע של הצרכן: _______________.

3) הצרכן לא יקבל מהמשרד כל תשלום או הטבה אחרת מעבר לתמורה המפורטת לעיל.
4) בסיום ובמהלך כל אבן דרך, הצרכן יגיש לממונה דוחות עבודה, על פי דרישת הממונה ובמועדים שייקבע, שם יפרט הצרכן את כל הפעולות שבוצעו בתקופת הדו"ח (להלן: "דו"ח העבודה"). הממונה יהא רשאי לדרוש מהצרכן להגיש השלמות ו/או הבהרות ו/או תיקונים בדוחות האמורים, כתנאי לביצוע  כל תשלום ע"י המשרד.

5) למען הסר ספק יובהר כי התשלומים יבוצעו לאחר אישור הממונה שהנדרש על פי אבן הדרך הרלבנטית בוצע לשביעות רצונו המלאה ולאחר הגשת חשבונית למשרד.

6) לצרכי הסכם זה מוסכם כי "מועד הגשת החשבונית למשרד" הינו המועד שבו התקבלה חשבונית המס אצל הממונה. בכל מקרה, "מועד הגשת החשבונית למשרד" לא יהיה מוקדם ממועד אישור הממונה בדבר עמידת הצרכן באבן הדרך הרלבנטית. 
7) התשלומים יתבצעו כדלקמן:
1. התמורה לצרכן תשולם בהתאם לאמור להלן ובכפוף להוראות החשב הכללי המתפרסמות מעת לעת.
2. חשבוניות שיוגשו למשרד במחצית הראשונה של כל חודש (בימים 1-15): ישולמו בין התאריכים 15-24 (כולל) של החודש העוקב.
3. חשבוניות שיוגשו למשרד בין התאריכים 16-24 לכל חודש (כולל): ישולמו בין התאריכים 16-24 של החודש העוקב. 
4. חשבוניות שיוגשו למשרד בין התאריכים 25-31 לכל חודש (כולל): ישולמו ביום ה- 24 לחודש העוקב. 
8) חשב המשרד רשאי לערוך ביקורת בכל שלב משלבי הסכם זה ולעכב תשלום, בחלקו או בשלמותו, עד לגמר הביקורת. הביקורת יכולה להיעשות באמצעות גורמים חיצוניים למשרד, לרבות רואי חשבון.
9) המשרד רשאי בכל עת לעכב כל תשלום, אם מפר הצרכן או אינו ממלא אחד או יותר מתנאי הסכם זה וזאת מבלי לפגוע בזכויותיו של המשרד לפי סעיף 5 לעיל.
10) מובהר כי הצעת המחיר שתוגש במכרז ותעריפי סכום המימון של המשרד הינם סופיים ולא יחול עליהם עדכונים כלשהם.

8. תשלומים נוספים
1) מוסכם בזה בין הצדדים כי שום תשלום אחר או נוסף פרט לאמור בסעיף 7 לא ישולם על ידי המשרד, לא במהלך מתן השירותים ולא לאחר פקיעת הקשר על פי הסכם זה, לא עבור מתן השירותים ולא בקשר איתם ו/או כל הנובע מהם, לא לצרכן ולא לכל אדם או גוף אחר.


9. ביטול ההסכם
1) המשרד רשאי לבטל את ההסכם בכל עת לפני תום תקופת ההסכם על ידי הודעה מוקדמת בכתב, 30 ימים לפחות. בעקבות ביטול ההסכם על ידי המשרד, ישלם המשרד לצרכן רק את החלק היחסי בפועל בהתאם לפעולות שביצעו באבן הדרך הרלבנטית, ובהתאם לאישור הממונה, ככל שניתן. המשרד לא יהיה חייב לצרכן בכל פיצוי, תמורה, או תשלום אחר בקשר לביטול ההסכם.
2) בוטל ההסכם לפי סעיף זה, ובמידה ונדרש כך על ידי הממונה, ישלים הצרכן פעילות שהחל בה לפני הביטול ויקבל תמורתה כאמור בסעיף 7.

10. התחייבות להיעדר ניגוד עניינים  
1) הצרכן מצהיר ומתחייב כי אין הוא או מי מטעמו נמצא במצב של ניגוד אינטרסים בין מתן שירותיו במסגרת הסכם זה לבין עיסוקיו האחרים. הצרכן מתחייב להימנע במשך כל תקופת הסכם זה מלקחת חלק ו/או להיות מעורב בכל עסקה ו/או עניין אחר שיש בו ו/או העלול ליצור מצב של ניגוד עניינים עם הסכם זה.
2) הצרכן מתחייב להביא לידיעת המשרד כל מידע העשוי להיות רלבנטי לקביעת המשרד אם קיים ניגוד או חשש לניגוד עניינים אצל הצרכן. מבלי לגרוע מכלליות האמור, על הצרכן להודיע למשרד על הצעה שהוצעה לו ואשר יש בה משום חשש לניגוד עניינים כאמור. הצרכן יקבל על עצמו ביצוע אותה עבודה רק אם המשרד יאשר, מראש ובכתב, כי אין לו התנגדות לכך.
3) הצרכן מצהיר כי ידוע לו אחריותו לפעול בתום לב כלפי המשרד בכל פעולותיו בקשר עם הסכם זה.
4) בכל מקרה של מחלוקת בין הצדדים האם בעניין פלוני יש משום חשש לניגוד עניינים תכריע דעת המשרד.

11. הפרת הוראות ההסכם
הפר הצרכן הוראה מהוראות הסכם זה, רשאי המשרד, בנוסף לזכויותיו על פי כל דין ועל פי הסכם זה, לראות הסכם זה כמבוטל, לאחר שניתנה לצרכן הודעה בה נדרש לתקן את המעוות. אם התיקון לא בוצע תוך פרק הזמן שנקבע לך בהודעה, לא יהיה המשרד חייב בתשלום כלשהו לצרכן.

12. איכות התוצרים
המשרד רשאי לבדוק את התוצרים בהם מחויב הצרכן על פי הסכם זה בכל עת, על מנת לוודא עמידתו בתנאי ההסכם, ולעכב כל תשלום אם יתברר למשרד כי לא קיים הצרכן את התחייבויותיו על פי הסכם זה, מבלי לגרוע מכל זכות אחרת שתעמוד למשרד, על פי הסכם זה ועל פי כל דין.

13. נזיקין 

1) הצרכן מצהיר בזה כי ידוע לו כי המשרד לא יהיה אחראי בצורה כלשהי לנזקים שייגרמו לו, במישרין או בעקיפין, בשל ביצוע הסכם זה. 
2) הצרכן יישא באחריות בגין כל פגיעה, הפסד, אובדן או נזק שייגרמו מכל סיבה שהיא לגופו או רכושו שלו או של מי מטעמו או לגוף או רכוש עובדיו או של העובדים מטעמו, או לגופו או רכושו של כל אדם אחר כתוצאה ישירה או עקיפה מהפעלתו של הסכם זה.
3) מוסכם בין הצדדים כי המשרד לא יישא בכל תשלום, הוצאה או נזק מכל סיבה שהיא שייגרמו לגופו או רכושו של הצרכן או מי מטעמו או לגוף או רכוש עובדיו או של העובדים מטעמו או לרכוש המשרד או לגופו או רכושו של כל אדם אחר כתוצאה ישירה או עקיפה מהפעלתו של הסכם זה וכי אחריות זו תחול על הצרכן בלבד.
4) הצרכן מתחייב לשפות את המשרד על כל נזק, תשלום או הוצאה שייגרמו לו מכל סיבה שהיא הנובעים ממעשיו או מחדליו כתוצאה ישירה או עקיפה מהפעלתו של הסכם זה, מיד עם קבלת הודעה על כך מאת המשרד.

עובדי הצרכן

14. כל האנשים שיועסקו על ידי הצרכן בתפקיד כלשהו, יועסקו על חשבונו ועליו בלבד תחול האחריות לגבי תביעותיהם הנובעות מיחסיו אתם.

15. הצרכן מתחייב להבטיח תנאי בטיחות ותנאים לשמירת בריאות העובדים כדרוש על פי כל דין, ובאין   דרישה חוקית, כפי שיידרש על ידי פקח עבודה במובנו בחוק ארגון הפיקוח על העבודה, התשי"ד – 1954.
המחאת זכויות
16. אין הצרכן רשאי להעביר זכויות או חובות לפי הסכם זה, כולם או מקצתם, למישהו אחר אלא באישור מראש ובכתב מהממונה.

כללי
17. למען הסר ספק מובהר בזאת כי הצרכן אינו רשאי להשתמש בציוד, חומרים, שירותים של המשרד. 
18. על הצרכן להעביר למשרד את כל המסמכים, דיסקטים וכל מידע במדיה אחרת שקיבל מהמשרד, לרבות צילומים, מפרטי נתונים, תוכנות או מדיה מגנטית אחרת.
19. הצרכן יאפשר למבקר הפנים ולחשב המשרד ולנציגם לערוך אצלו ביקורת מקצועית הקשורה לענייני הסכם זה ויספק להם כל מסמך שיידרשו במסגרת זו.
20. התנאים בהסכם זה הנוגעים למשרד לביצוע ויישום הסקר במועד הנם תנאים עיקריים ויסודיים של ההסכם.
21. אם אחד הצדדים לא ישתמש במקרה מסוים או במקרים מסוימים בזכויותיו לפי הסכם זה, לא  ייחשב הדבר כויתור של אותו צד על זכויותיו אלה, לא לגבי המקרה המסוים ולא לגבי מקרים שיקרו לאחר מכן.
22. הצרכן מצהיר בזה כי ידוע לו שאין בכל הוראה מהוראות הסכם זה או בכל הוראה שתינתן על פיו כדי לשחררו מכל חובה או מן הצורך לקבל רישיון, היתר או רשות, או מן הצורך לתת כל הודעה, המוטלים על פי כל דין.
23. כל שינוי ו/או תוספת להסכם זה יהיו בתוקף רק אם נעשו בכתב ובחתימת כל הצדדים להסכם.
24. המשרד יהא רשאי לקזז כל סכום המגיע לצרכן לפי הסכם זה, כנגד כל סכום המגיע למשרד מאת הצרכן.
25. בהסכם זה:
1) "שנה" ו"חודש" - למניין הלוח הגרגוריאני.
2) כל האמור בהסכם זה בלשון יחיד אף בלשון הרבים במשמע, וכן להיפך; וכל האמור בהסכם זה במין זכר אף במין נקבה  במשמע, וכן להיפך.

26. כל הודעה אשר על אחד הצדדים להסכם לשלוח לצד השני תשלח בדואר רשום, לפי המענים הבאים:
המשרד – רח' יפו 216, בניין "שערי העיר" ת.ד. 36148 ירושלים 91360
הצרכן- ____________________________

כל מכתב או הודעה אשר נשלחו לפי המענים הנ"ל יחשבו כאילו נתקבלו על ידי הנמען תוך 72 שעות מתאריך המשלוח, כל עוד לא הוכח היפוכו של דבר.
27. מקום השיפוט הייחודי בכל הקשור להסכם זה, לרבות הפרתו יהיה בירושלים.
28. ההוצאה תמומן מסעיף תקציב:  34.12.03.24.
29. ציוד חדש


ולראיה באו הצדדים על החתום
בתאריך הנקוב בראש הסכם זה


	אורה שובע גנדין
סמנכ"לית בכירה למינהל
משרד האנרגיה והמים
	
	חתימת הצרכן וחותמת

	


	
	

	מר נחמיה קינד
חשב  
משרד האנרגיה והמים
	
	





אני  הח"מ _________________, עו"ד, מאשר בזאת כי ה"ה החתומים לעיל ____________ מס' ת.ז. ___________ ו-_________________ מס' ת.ז. ________, המוכרים לי אישית/ אשר זוהו על ידי תעודות הזהות, חתמו בפני מטעם ___________ על הסכם זה, וכי הם מוסמכים לעשות כן ולחייב את _____________ בחתימותיהם.

__________________  			                   ______________________
               תאריך                                                                                              עו"ד












































נספח ג'
	
לכבוד: ועדת המכרזים, משרד האנרגיה והמים

הנדון: הצעת מחיר למכרז פומבי מס' 24/12 למתן תמריצים לביצוע סקרים מקיפים לאיתור הפוטנציאל לשימור אנרגיה בעסקים, במפעלים ומוסדות



	שם המציע:
	_____________________________________

	שם איש הקשר:
	_____________________________________

	כתובת:
	_____________________________________

	טלפון:
	_____________________________________

	טלפון נוסף:
	_____________________________________

	פקס:
	_____________________________________

	תאריך 
	_____________________________________




	
הצעת מחיר לביצוע הסקר:  _______________, בתוספת מע"מ. 
סכום במילים: _______________________, בתוספת מע"מ. 



הצעת המחיר תוגש במעטפה נפרדת מיתר מסמכי ההצעה.
   		
ההצעה תהיה סופית ותתייחס אך ורק לעלות ביצוע הסקר עצמו. מימון המשרד לסקר יתחשב אך ורק בעלות ביצוע הסקר עצמו, שיצוין למעלה, ללא כל עלויות נלוות אחרות. 


קראנו בעיון את כל הפרטים של מכרז זו על כל נספחיה ואנו מצהירים בזאת שהבנו את הדרישות ושאנו מסכימים לתנאי ההתקשרות ובהתאם לכך ערכנו את הצעתנו זו.




 חתימת הספק וחותמת ________________

לוטה: תוכנית- מפרט לביצוע הסקר.



נספח ה'
תצהיר - עבירות לפי חוק עובדים זרים או לפי חוק שכר מינימום
(ימולא ע"י מציע שאינו תאגיד)


אני הח"מ_______________ ת.ז._________________ לאחר שהוזהרתי כי עלי להצהיר את כל האמת וכי אהיה צפוי לעונשים הקבועים בחוק אם לא אעשה כן, מצהיר בזאת כדלהלן:

1. תצהיר זה נעשה בהתאם לחוק עסקאות גופים ציבוריים, התשל"ו- 1976 וההגדרות המצויות בו ובתמיכה למכרז פומבי מס' 24/12  למתן תמריצים לביצוע סקרים מקיפים לאיתור הפוטנציאל לשימור אנרגיה בעסקים, במפעלים ומוסדות. 

1.  עד מועד מתן תצהירי זה, אני ובעל זיקה אלי לא הורשענו ביותר משתי עבירות, ואם הורשענו ביותר משתי עבירות- הרי שעד למועד האחרון להגשת ההצעות במכרז, חלפה/ תחלוף שנה אחת לפחות ממועד ההרשעה האחרונה.

1. במידה ויהיה שינוי בעובדות העומדות בבסיס תצהיר זה עד למועד האחרון להגשת ההצעות במכרז, אעביר את המידע לאלתר לגופים המוסמכים במשרד האנרגיה והמים.






	תאריך
	
	חתימה







אישור

אני החתום מטה, ________ עורך דין, מאשר בזה כי ביום ________ הופיע בפני ___________. המוכר לי אישית / שזיהיתיו על פי תעודת זהות מס' _________ ולאחר שהזהרתיו כי עליו לומר את האמת כולה ואת האמת בלבד, וכי יהיה צפוי לעונשים הקבועים בחוק אם לא יעשה כן, אישר נכונות הצהרתו דלעיל וחתם עליה.


	תאריך
	
	חתימה













תצהיר - עבירות לפי חוק עובדים זרים או לפי חוק שכר מינימום
(ימולא ע"י מציע שהינו תאגיד)


אני הח"מ_______________ ת.ז._________________ לאחר שהוזהרתי כי עלי להצהיר את כל האמת וכי אהיה צפוי לעונשים הקבועים בחוק אם לא אעשה כן, מצהיר בזאת כדלהלן:

1. אני נציג  _____________ (להלן- המציע) ומוסמך להצהיר מטעם המציע.

2. תצהיר זה נעשה בהתאם לחוק עסקאות גופים ציבוריים, התשל"ו- 1976 וההגדרות המצויות בו ובתמיכה למכרז פומבי מס' 24/12 למתן תמריצים לביצוע סקרים מקיפים לאיתור הפוטנציאל לשימור אנרגיה בעסקים, במפעלים ומוסדות.

3. עד מועד מתן תצהירי זה, לא הורשע המציע ובעל זיקה אליו ביותר משתי עבירות, ואם הורשעו ביותר משתי עבירות- הרי שעד למועד האחרון להגשת ההצעות במכרז, חלפה/ תחלוף שנה אחת לפחות ממועד ההרשעה האחרונה.

4. במידה ויהיה שינוי בעובדות העומדות בבסיס תצהיר זה עד למועד האחרון להגשת ההצעות במכרז, אעביר את המידע לאלתר לגופים המוסמכים במשרד האנרגיה והמים





	תאריך
	
	חתימה







אישור

אני החתום מטה, ________ עורך דין, מאשר בזה כי ביום ________ הופיע בפני ___________. המוכר לי אישית / שזיהיתיו על פי תעודת זהות מס' _________ ולאחר שהזהרתיו כי עליו לומר את האמת כולה ואת האמת בלבד, וכי יהיה צפוי לעונשים הקבועים בחוק אם לא יעשה כן, אישר נכונות הצהרתו דלעיל וחתם עליה.


	תאריך
	
	חתימה






נ ס פ ח   ו'

לכבוד
משרד האנרגיה והמים

הצהרה

אני הח"מ מורשה חתימה מטעם המציע ______________ (להלן: "המציע"), נושא ת.ז. ___________ מצהיר בזאת כי המציע שילם בקביעות בשנה האחרונה, בשנת ___________, לכל עובדיו כמתחייב מחוקי העבודה, צווי ההרחבה, ההסכמים הקיבוציים וההסכמים האישיים החלים עליו, במידה שחלים עליו, ובכל מקרה לא פחות משכר מינימום כחוק ותשלומים סוציאליים כנדרש ומתחייב לעמוד בדרישות לתשלומים הסוציאליים ושכר מינימום לעובדים וכן לקיים את חוקי העבודה לגבי העובדים שיועסקו על ידו במהלך כל תקופת ההתקשרות.

___________  _______________   ____________            _____________
     תאריך             שם מורשה החתימה          חתימה                             חותמת

אישור

אני הח"מ ______________, עו"ד מאשר/ת בזאת כי המציע רשום בישראל על פי דין וכי ביום __________ הופיע/ה בפני במשרדי מר/גב' ______________ שזוהה/תה עצמו/ה על ידי ת.ז. _________ המוכר/ת לי באופן אישי אשר חתם על הצהרה זו בפני, מוסמך לעשות כן בשם המציע, לאחר שהזהרתיו/ה כי עליו/ה להצהיר אמת וכי יהיה/תהיה צפוי/ה לעונשים הקבועים בחוק אם לא יעשה/תעשה כן. 

_______                                                                         ______ ____________
תאריך                                                                             חתימה וחותמת עורך דין

התחייבות לקיום החקיקה בתחום העסקת עובדים
אני הח"מ מתחייב בזאת לקיים בכל תקופת ההסכם שייחתם, ככל שייחתם, בעקבות זכייתי במכרז פומבי מס' 24/12 לגבי העובדים שיועסקו על ידי את האמור בחוקי העבודה המפורטים בהמשך לזה:
חוק התעסוקה, תשי"ט- 1959
חוק שעות העבודה והמנוחה, תשי"א- 1951
חוק דמי מחלה, תשל"ו- 1976
חוק חופשה שנתית, תשי"א- 1951
חוק עבודת נשים, תשי"ד- 1954
חוק שכר שווה לעובדת ולעובד, תשנ"ו- 1996
חוק עבודת הנוער, תשי"ג- 1952
חוק החניכות, תשי"ג-1953
חוק החיילים המשוחררים (החזרה לעבודה), תש"ט- 1949
חוק הגנת השכר, תשי"ח- 1958
חוק פיצויי הפיטורין, תשכ"ג- 1963
חוק שכר מינימום, תשמ"ז- 1987
חוק הביטוח הלאומי (נוסח משולב), תשנ"ה- 1995                                                  

____________	   _______________		    ______________
        תאריך		שם מלא של נציג המציע		חתימה וחותמת המציע



									נספח ז'



התחייבות בדבר שימוש בתוכנות מקוריות



אני הח"מ ______________ נושא ת.ז. מס' ______________ מורשה חתימה מטעם _______________ שמספרו ______________ (להלן: "המציע") מתחייב בזאת בכתב, לעמוד בדרישה לעשות שימוש אך ורק בתוכנות מחשב מורשות. 


________	_______________		_____________	___________
תאריך 		שם מורשה החתימה		חתימה 			חותמת 


אישור- אימות חתימה 


אני הח"מ __________ עו"ד שבשירות _____________ שמספרו  __________ (להלן: "המציע") מאשר/ת בזאת כי המציע רשום בישראל על פי דין וכי ה"ה ______________ אשר חתם על התחייבות זו בפניי, התחייבות לעמוד בדרישה לעשות שימוש אך ורק בתוכנות מחשב מורשות, מוסמך לעשות כן בשמו. 


	  	   _____________	                	 ______________
       			 תאריך		  	             חתימה וחותמת עו"ד





























נספח  ח'

מדינת ישראל

משרד האנרגיה והמים

טופס לפתיחת מוטב חדש
1.	פרטי המוטב[footnoteRef:1]: [1:  במקרה של קבוצת יחידים – יהיו הפרטים פרטיו של היזם המוביל] 


	מס' ישות: ___________________________ שם הישות: ________________
	
	כתובת: _____________________________ ת.ז.: _____________________

	טלפון: ____________________ פקס: __________________ (למשלוח הודעות)

2.	פרטי חשבון בנק:
	
	שם הבנק: _____________________________ מס' הסניף: ___________________

	שם הסניף: ___________________________ מס' חשבון: ____________________

3.	שמות מורשי החתימה מטעם החברה וחתימתם:

	שם: ____________________ חתימה: _______________ ת.ז________________

	שם: ____________________ חתימה: _______________ ת.ז________________

4.	אישור רו"ח/בנק לנכונות פרטי הבנק הנ"ל ומורשי החתימה: _____________________

5.	הערות המחלקה: 
	
	_________________________________________________________________		_________________________________________________________________		_________________________________________________________________

6.	שינוי פרטים: מס' ספק במרכבה: ______________________
	
	                      מהות בשינוי הרצוי: ________________________________________

					        ________________________________________

7.	מצורפים האישורים הבאים:

	א. אישור ניהול ספרים
	ב. אישור פטור ממס

